CELEX: 
Language: et
Date: 2021-12-16 00:00:00
Title: KOMISJONI RAKENDUSOTSUS, millega muudetakse komisjoni otsust 94/741/EÜ, mis käsitleb teatavate jäätmesektori direktiivide liikmesriikides rakendamise aruannete küsimustikke

KOMISJONI RAKENDUSOTSUS,
            
            
               16.12.2021,
            
            
               millega muudetakse komisjoni otsust 94/741/EÜ, mis käsitleb teatavate jäätmesektori direktiivide liikmesriikides rakendamise aruannete küsimustikke 
                  
               
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse nõukogu 12. juuni 1986. aasta direktiivi 86/278/EMÜ keskkonna ja eelkõige pinnase kaitsmise kohta reoveesetete kasutamisel põllumajanduses,
                  1
               
            
            
               eriti selle artiklit 17,
            
            
               ning arvestades järgmist:
            
            
               (1)Komisjoni otsuses 94/741/EÜ
                  2
                on sätestatud küsimustik direktiivi 86/278/EMÜ ülevõtmist ja rakendamist käsitleva liikmesriikide aruande jaoks. 
            
            
               (2)Kõnealuse liikmesriikide aruande vorm tuleks läbi vaadata, et võtta arvesse uusi aruandlusnõudeid seoses direktiivi 86/278/EMÜ (mida on muudetud Euroopa Parlamendi ja nõukogu määrusega (EL) 2019/1010
                  3
               ) artikli 10 lõikes 1 osutatud registrites registreeritud teabes sisalduvate ruumiandmete esitamisega. 
            
            
               (3)Esitatavad ruumiandmed peaksid piirduma andmetega, mis on vajalikud direktiivi 86/278/EMÜ rakendamise hõlbustamiseks, ning peaksid seetõttu käsitlema üksnes selle koha geomeetrilist kuju või asukohta, kus reoveesetteid hakatakse kasutama. 
            
            
               (4)Selleks et vähendada andmete kogumise ja aruandlusega seotud halduskoormust, võib taaskasutada muudel eesmärkidel kogutud olemasolevaid andmeid, näiteks katastriandmeid või ühise põllumajanduspoliitika juhtimise ühtse haldus- ja kontrollisüsteemi ning Euroopa Parlamendi ja nõukogu määruse (EL) nr 1306/2013
                  4
                raames kogutud andmeid, et esitada ruumiandmed, milles on määratletud koht, kus reoveesetteid põllumajandusmaal kasutatakse. 
            
            
               (5)Seepärast tuleks otsust 94/741/EÜ vastavalt muuta.
            
            
               (6)Käesoleva otsuse kohaldamise kuupäev peaks olema sama, mis direktiivi 86/278/EMÜ artikli 10 lõigete 1 ja 2 muudatuse kohaldamise kuupäev, nagu on sätestatud määruse (EL) 2019/1010 artiklis 11.
            
            
               (7)Käesoleva otsusega ettenähtud meetmed on kooskõlas Euroopa Parlamendi ja nõukogu direktiivi 2008/98/EÜ
                  5
               , artikli 39 alusel loodud komitee arvamusega,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Otsuse 94/741/EÜ lisa muudetakse vastavalt käesoleva otsuse lisale.
            
            
               Artikkel 2
            
         
         
            
               Käesolevat otsust kohaldatakse alates 1. jaanuarist 2022.
            
            
               Artikkel 3
            
            
               Käesolev otsus on adresseeritud liikmesriikidele.
            
            
            
               Brüssel, 16.12.2021
            
            
               
                     Komisjoni nimel
               
               
                     Virginijus SINKEVIČIUS
                     komisjoni liige
               
            
            
                     
                        
                           
                     
                  
               
         
         
            
                  
                     (1)
                  
                  
                        EÜT L 181, 4.7.1986, lk 6.
                  
               
               
                  
                     (2)
                  
                  
                        Komisjoni 24. oktoobri 1994. aasta otsus 94/741/EÜ, mis käsitleb teatavate jäätmesektori direktiivide liikmesriikides rakendamise aruannete küsimustikke (nõukogu direktiivi 91/692/EMÜ rakendamine) (EÜT L 296, 17.11.1994, lk 42).
                  
               
               
                  
                     (3)
                  
                  
                        Euroopa Parlamendi ja nõukogu 5. juuni 2019. aasta määrus (EL) 2019/1010, mis käsitleb keskkonnaga seotud õigusaktide alaste aruandluskohustuste ühtlustamist ning millega muudetakse Euroopa Parlamendi ja nõukogu määruseid (EÜ) nr 166/2006 ja (EL) nr 995/2010, Euroopa Parlamendi ja nõukogu direktiive 2002/49/EÜ, 2004/35/EÜ, 2007/2/EÜ, 2009/147/EÜ ja 2010/63/EL, nõukogu määrusi (EÜ) nr 338/97 ja (EÜ) nr 2173/2005 ning nõukogu direktiivi 86/278/EMÜ (ELT L 170, 25.6.2019, lk 115).
                  
               
               
                  
                     (4)
                  
                        Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, 20.12.2013, lk 549).
               
               
                  
                     (5)
                  
                        Euroopa Parlamendi ja nõukogu 19. novembri 2008. aasta direktiiv 2008/98/EÜ, mis käsitleb jäätmeid ja millega tunnistatakse kehtetuks teatud direktiivid (ELT L 312, 22.11.2008, lk 3). 
               
            
      
    ---documentbreak--- 
      
         
         
            
               LISA 
            
            
               Otsuse 94/741/EÜ lisa muudetakse järgmiselt. 
            
            
               (1)Direktiivi 86/278/EMÜ ülevõtmist ja rakendamist käsitleva liikmesriikide aruande küsimustiku pealkiri asendatakse järgmisega:
            
            
               „KÜSIMUSTIK
            
            
               liikmesriikide aruannete jaoks, milles käsitletakse nõukogu direktiivi 86/278/EMÜ (keskkonna ja eelkõige pinnase kaitsmise kohta reoveesetete kasutamisel põllumajanduses)* (muudetud nõukogu direktiiviga 91/692/EMÜ** ning Euroopa Parlamendi ja nõukogu määrusega (EL) 2019/1010***) ülevõtmist ja rakendamist
            
            
               ____________________________________________
            
            
               * EÜT L 181, 4.7.1986, lk 6.
            
            
               ** Nõukogu 23. detsembri 1991. aasta direktiiv 91/692/EMÜ teatavate keskkonnaalaste direktiivide rakendamise aruannete ühtlustamise ja ratsionaliseerimise kohta (EÜT L 377, 31.12.1991, lk 48).
            
            
               *** Euroopa Parlamendi ja nõukogu 5. juuni 2019. aasta määrus (EL) 2019/1010, mis käsitleb keskkonnaga seotud õigusaktide alaste aruandluskohustuste ühtlustamist ning millega muudetakse Euroopa Parlamendi ja nõukogu määruseid (EÜ) nr 166/2006 ja (EL) nr 995/2010, Euroopa Parlamendi ja nõukogu direktiive 2002/49/EÜ, 2004/35/EÜ, 2007/2/EÜ, 2009/147/EÜ ja 2010/63/EL, nõukogu määrusi (EÜ) nr 338/97 ja (EÜ) nr 2173/2005 ning nõukogu direktiivi 86/278/EMÜ (ELT L 170, 25.6.2019, lk 115).“;
            
            
               (2)II osa punkti 7 lisatakse järgmine tabel: 
            
            
               „
            
            
                     
                        Reoveesetete kasutamise koha geograafiline asukoht või geomeetriline kuju
                     
                  
               
                     
                        Andmete liik
                     
                     
                     
                        (Konkreetse geograafilise asukoha või geomeetrilise kuju puhul kasutatakse ainult ühte andmeliiki.)
                     
                  
                  
                     
                        Asukoha või geomeetrilise kuju geograafilised koordinaadid
                     
                     
                        (Asukoht esitatakse punktina. Geomeetrilise kuju võib esitada polügooni või auguga polügoonina.
                     
                  
               
                     
                        Põllu**** geomeetriline kuju
                     
                  
                  
                     
                         
                     
                  
               
                     
                        Katastriüksuse geomeetriline kuju
                     
                  
                  
                     
                  
               
                     
                        Muud geomeetrilised andmed sellise põllumajandusmaa määratlemiseks, kus reoveesetteid kasutatakse
                     
                  
                  
                     
                  
               
                     
                        Põllumajandusmaal asuva sellise punkti geograafilised koordinaadid, kus kasutatakse reoveesetteid.
                     
                     
                  
                  
                     
                  
               
               ____________________________________________
            
            
               **** Nagu on määratletud Euroopa Parlamendi ja nõukogu 17. detsembri 2013. aasta määruse (EL) nr 1306/2013 (ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008) (ELT L 347, 20.12.2013, lk 549) artikli 67 lõike 4 punktis a.“;
            
            
            
               (3)II osasse lisatakse järgmine punkt:
            
            
               „9. Riiklikud veebisaidid konsolideeritud registriandmete levitamiseks vastavalt artikli 10 lõikele 2
            
            
               Esitada lingid liikmesriikide veebisaitidele, kus artikli 10 lõikes 1 osutatud andmed on üldsusele koondvormis kättesaadavad ja kergesti juurdepääsetavad.“